《晓窗偶成》
明代·吴与弼

希贤希圣事何如，顽钝之资费琢磨。素服前言焉敢惰，但怜来日苦无多。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。